Viborger Samler, 1835-11-17
Brændeviinsbrænder J. Sidenius foredrog et Forslag til en Petition om Forandringer i den bestaaende, Jagtlovgivning. Efterat nogle Medlemmer havde yttret, at denne Sag formeentlig ikke egnede sig til at tages under Forsamlingens Overveielse, men Andre havde erklæret sig for den modsatte Mening, blev Spørgsmaalet, om der skulde nedsættes en Committee til Sagens Prøvelse, stillet under Afstemning ved Kugler, hvor det da med 49 Stemmer imod 6 blev antaget, at en Committee skulde nedsættes i denne Anledning. Til Committeen valgtes: Kammerr. Drewsen, Grev Reventlou, Kammerj. Scavenius, Sognef. Hans Christensen og Grev Ahlefeldt. - Den Kongelige Commissarius aabnede Mødet den 2den Novbr. ved at underrette Forsamlingen om, at han havde udført det glædelige Hverv, som sidstafvigte 28de Octbr. var blevet ham overdraget, idet han nemlig først havde frembaaret Forsamlingens Lykønskning i Anledning af denne Festdag for Hans Majestæt Kongen og siden havt den Lykke at fremstille sig for Hendes Majestæt Dronningen, for personligen at tolke Allerhøistsamme de forsamlede Provindsialstænders Følelser og Ønsker for Hendes Liv og Velgaaende. Begge Deres Majestæter havde paa en særdeles naadefuld Maade modtaget dette nye Beviis paa Provindsialstændernes Hengivenhed. Derefter skredes til Dagens Orden. Sagen angaaende Udkastet til en Placat, indeholdende nærmere Bestemmelser af Grosserernes Handelsret, blev foretagen til endelig Behandling og afgjort. Udfaldet vil blive meddeelt, naar Forsamlingens Betænkning over Sagen er afgiven. Til endelig Afgjørelse bleve ligeledes foretagne Sagerne angaaende Udvidelsen til Færøerne af nogle af de i Aarene 1832 og 1833 for Danmark emanerede Anordninger, og angaaende et Sportelreglement for Færøerne, hvilke Sager begge bleve afgjorte efter Committeens Betænkning. Derefter foredrog Proprietair Tutein Forsamlingen et Forslag til en Petition, der gik ud paa, at det maatte behage Hans Majestæt Kongen at sammenkalde nogle oplyste Mænd fra forskjellige Deele af Riget til at tage Danmarks finantsielle Tilstand under nøieste Overveielse, og fornemmelig rette deres Formaal paa, hvorledes et bedre Forhold imellem Statens Udgift og Jndtægt kan tilveiebringes, uden at betynge Folket med yderligere Byrder end dem, der allerede paahvile det, og at, forsaavidt de Andragender, som fra disse Mænd maatte indkomme, gik ud paa at gjøre nogen Forandring i de Folket paahvilende Byrder eller Forpligtelser, det da maatte behage Hans Majestæt Kongen, overeensstemmende med Aanden og Formaalet af Fdn. af 28de Mai 1831, forinden han tager nogen endelig Beslutning, allernaadigst først at lade indhente Stændernes Betænkning." Den Kongelige Commissarius fandt sig foranlediget til at give en Fremstilling af Skatternes og Afgifternes Størrelse i Danmark nu og i Fortiden, med flere Oplysninger til en rigtig Vurdering af Landets finantsielle Forfatning, idet han derhos forbeholdt sig at meddele den Committee, der maatte blive nedsat i Anledning af det fremkomne Forslag, sine yderligere bemærkninger og samme Gjenstand. Det blev vedtaget, at en Committee skulde nedsættes til at prøve det fremlagte Forslag, men da flere Andragender og samme Gjenstand vare anmeldte, besluttede man, at disse Andragender først skulde foredrages Forsamlingen, for at det derefter kunde tages under Overveielse, om ikke samtlige disse Forslag kunde blive at undersøge af en og samme Committee, Mødet blev derefter hævet. (Stændt.)